নিয়ন আলো
নিয়ন হল একটি নিষ্ক্রিয় গ্যাস, রাসায়নিক উপাদান এবং নিশ্চল গ্যাস যেটি পৃথিবীর বায়ুমন্ডলের একটি ক্ষুদ্রতর উপাদান। এটি ১৮৯৮ সালে ব্রিটিশ বিজ্ঞানী উইলিয়াম র্যামস এবং মরিস ডব্লিও ট্রাভের্স দ্বারা আবিষ্কৃত হয়। যখন র্যামস এবং ট্রাভার্স বায়ুমণ্ডল থেকে বিশুদ্ধ নিয়ন প্রাপ্তিতে সফলতা লাভ করেছিলেন, তখন তারা "ইলেকট্রিক্যাল গ্যাস-ডিসচার্জ টিউব" ব্যবহার করে এর বৈশিষ্ট্যগুলি অনুসন্ধান করেন যেটি আজকের নিয়ন সাইনগুলির জন্য ব্যবহৃত টিউবের অনুরূপ। ট্রাভার্স পরবর্তীতে লিখেন, "টিউব হতে নির্গত রক্তিম দীপ্ত বর্ণচ্ছটাটি তার নিজের গল্প শোনায় এবং সেটি ছিল কখনো ভুলে না যাওয়ার মতো দৃশ্য"। গ্যাস ডিসচার্জ (বা "গিসলার" টিউব) থেকে নির্গত আলোর রং পরীক্ষা করার পদ্ধতিটি সেসময় বেশ সুপরিচিত ছিল, যেহেতু গ্যাস ডিসচার্জ দ্বারা নির্গত আলোর রং ("বর্ণালী লাইন") মূলত, একপ্রকার ছাপ যা ভিতরে গ্যাসকে সনাক্ত করে।
ওরিয়ন প্রকল্প
ওরিয়ন প্রকল্প হল বিংশ শতাব্দীর পঞ্চাশের দশকে পরিচালিত একটি গবেষণা যা করা হয়েছিল কোন নভোযানের পিছনে কিছু পারমাণবিক বোমার ক্রমিক বিস্ফোরণ ঘটিয়ে নভোযানটিকে প্রচালিত করার ধারণা (পারমাণবিক স্পন্দিত প্রচালন) নিয়ে । তখন এ ধরণের নভোযান ভূপৃষ্ঠ থেকেই উড্ডয়ন করবার জন্য নকশা করা হয়েছিল, যা করা হলে প্রচালন এর সময় উড্ডয়নস্থলের আশেপাশের পরিবেশে উল্লেখযোগ্য পরিমাণে তেজস্ক্রিয় পারমাণবিক অবশেষ ছড়িয়ে পড়ার আশঙ্কা ছিল । অবশ্য পরবর্তীকালে এ ধরণের নভোযানের নকশা নভোযানটিকে শুধুমাত্র মহাকাশে ব্যবহারের জন্যই উপস্থাপন করা হয় ।